Gernot Trauner
Gernot Trauner (sündinud 25. märtsil 1992 Linzis) on Austria jalgpallur, kes mängib keskkaitsjana Hollandi kõrgliiga klubis Feyenoord ja Austria jalgpallikoondises. Ta alustas klubikarjääri kodulinna klubis LASK, debüteerides Austria kõrgliigas hooajal 2012/13. Aastatel 2012–2017 mängis ta Austria kõrgliigas SV Riedi ja 2017–2021 taas LASK-i ridades. 2021. aasta juulis sõlmis ta nelja-aastase lepingu Feyernoordiga. Austria jalgpallikoondises debüteeris Trauner 16. oktoobril 2018 sõprusmängus Taani vastu. Koondisekarjääri esimese värava lõi ta oma teises koondisemängus 11. novembril 2020 sõprusmängus Luksemburgi vastu.